
„Tiekėjų kvalifikacijos reikalavimai‘

TIEKĖJŲ KVALIFIKACIJOS REIKALAVIMAI 
1. Tiekėjo kvalifikacija turi atitikti šiame priede nustatytus reikalavimus kvalifikacijai.

	Eil.
Nr.
	Reikalavimai
	Reikalavimus įrodantys dokumentai
	Subjektas, kuris turi atitikti reikalavimą

	1.
	Tiekėjas per paskutinius 3 metus arba per laiką nuo tiekėjo įregistravimo dienos,  jeigu tiekėjas veiklą pradėjo mažiau negu prieš 3 metus, iki pasiūlymo pateikimo termino pabaigos, savo jėgomis, pagal vieną ar daugiau sutartis, kurios (-ių) vykdymo metu buvo teikiamos renginių organizavimo paslaugos ir kurios (-ių) suma yra ne mažesnė kaip:  
· ne mažesnė nei 5 000 Eur be PVM.


	Pateikiama 
su pasiūlymu ūkio subjekto pasirašytas  „Pažyma apie suteiktas paslaugas“  (Pirkimo sąlygų priedas Nr. 7)
Užpildytas  pagrindinių per pastaruosius 3 metus suteiktų paslaugų sąrašas, apie Tiekėjo per paskutinius 3 (trejus) metus arba per laiką nuo Teikėjo įregistravimo dienos (jeigu Teikėjas vykdė veiklą mažiau nei 3 metus) savo jėgomis suteiktas mokymo paslaugas,  kuriame nurodytos paslaugų bendros sumos, datos ir paslaugų gavėjai (tiek viešieji, tiek privatieji).
Pastaba.  Jei paslaugų teikimo pradžios data nepateks į 3 metų laikotarpį, o pabaiga pateks į 3 metų laikotarpį  iki pasiūlymų pateikti termino pabaigos, bus vertinamas  tinkamai suteiktų paslaugų laikotarpis patenkantis į 3 metų laikotarpį pagal suteiktų paslaugų pabaigos datą.

Norėdama įsitikinti arba siekiant pasitikslinti, Perkančioji organizacija atskiru prašymu gali paprašyti pateikti vykdytų sutarčių kopijų arba išrašų iš sutarčių, bei sutarties objektą apibūdinančių dokumentų (pvz. techninė užduotis). 

CVP IS priemonėmis pateikiama skaitmeninė dokumento kopija, kai jos paprašoma.
Tiekėjo kvalifikacija turi būti įgyta iki pasiūlymų pateikimo termino pabaigos.  
	Tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus pirkimo sutarčiai vykdyti.​​ 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
Subtiekėjams šis reikalavimas nenustatomas.
Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.

	2.		Techninis ir profesinis pajėgumas

	[bookmark: _Hlk202352024]2.1.
	Tiekėjas, pirkimo sutarties vykdymui, privalo turėti bent vieną kvalifikuotą lektorių, turintį aukštojo mokslo diplomą, turintį ne trumpesnę, kaip 24 mėnesių darbo patirtį dirbant darbuotojų saugos ir sveikatos, ypač profesinės rizikos vertinimo/valdymo, srityje (Pastaba: nepilno mėnesio darbo patirtis apvalinama iki mėnesio, jei tą mėnesį buvo dirbta daugiau nei 50% darbo dienų), per 24 mėnesius iki pasiūlymo pateikimo pabaigos turintį nemažiau kaip 40 akademinių valandų  mokymų vedimo patirtį profesinės rizikos tema.
	[bookmark: _Hlk202351695]Pateikiama su pasiūlymu: 
1. Tiekėjo patvirtintas specialistų, kurie bus atsakingi už pirkimo sutarties vykdymą, sąrašas (Pirkimo sąlygų priedas Nr. 8), kuriame nurodomi specialisto vardas, pavardė, darbovietė, jo pareigos, vykdant pirkimo sutartį ir išsilavinimą patvirtinantys dokumentai.
2. Siūlomo specialisto pasirašyta deklaracija, kurioje jis įsipareigoja vykdyti pirkimo sutartį (tais atvejais, kai specialistas pasiūlymo pateikimo metu nėra Tiekėjo darbuotojas).

Dokumentai, kuriuos turės pateikti galimas laimėtojas:
[bookmark: _Hlk202351730]3. Siūlomo specialisto gyvenimo aprašymas ar  darbo patirties aprašymas, ar lygiavertis dokumentas, kur būtų nurodoma siūlomo specialisto darbo patirtis mėnesių tikslumu, vestų mokymų aprašymai, datos, trukmė, mokymų užsakovų kontaktiniai duomenys.
	Tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) lektoriai, atsižvelgiant į jų prisiimamus įsipareigojimus pirkimo sutarčiai vykdyti; 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.

Jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.


2. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
3. Tiekėjas gali pasitelkti pirkimo sutarčiai įvykdyti kitus ūkio subjektus ir/ar subrangovus (turi pateikti statusą įrodančius dokumentus), neatsižvelgdamas į tai, kokio teisinio pobūdžio būtų jų ryšiai su jais. Šiuo atveju tiekėjas privalo įrodyti perkančiajai organizacijai, kad, vykdant pirkimo sutartį, tie ištekliai jam bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais. Visi ūkio subjektai, subtiekėjai (kvazisubtiekėjai) ir/ar pasiūlymo pateikimo metu žinomi subrangovai turi būti nurodyti pasiūlymo formoje (Pirkimo sąlygų 6 priedas). Tiekėjas įsipareigoja, kad pirkimo sutartį vykdys tik tokią teisę turintys fiziniai ar juridiniai asmenys. 
4. Jeigu tiekėjas pasiūlyme nurodo specialistą (fizinį asmenį) (pasiūlymo formoje), kuris pasiūlymo pateikimo metu nėra tiekėjo ar jo pasitelkiamų subtiekėjų darbuotojas, tačiau kurį laimėjimo ir sutarties sudarymo atveju ketina pasitelkti (kvazisubtiekėjąi), tokiu atveju, tiekėjas iki pateikiant pasiūlymą turi sudaryti su tokiu specialistu susitarimą arba ketinimų protokolą arba kitą lygiavertį dokumentą (Pateikiamas skenuotas dokumentas elektroninėje formoje), kuris pagrįstų, kad toks ketinimas buvo iki tiekėjui pateikiant pasiūlymą Perkančiajai organizacijai ir kad pirkimo laimėjimo ir sutarties sudarymo atveju specialistas bus įdarbintas. Jei tiekėjas pasiūlymo formoje informacijos apie ketinamą pasitelkti specialistą nenurodo – laikoma, kad tiekėjas siūlo tik specialistus, su kuriais pasiūlymo pateikimo dieną jį sieja darbo santykiai (tiekėjas yra darbdavys).
5. Perkančioji organizacija bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių jų atitikimą nustatytiems kvalifikacijos ir aplinkos apsaugos vadybos sistemos standartų reikalavimams, jeigu tai būtina siekiant užtikrinti tinkamą pirkimo procedūros atlikimą.
